stanford-oval/wikipedia huggingface dataset:
Jesús Dátolo
Aiheesta muualla

Tilastot National Football Teams -sivustolla (englanniksi)
Informaatiotekniikan museoyhdistys

Jyllinkoski Kurikka
Osa Informaatiotekniikan kokoelmaa
Informaatiotekniikan museoyhdistys ry on yleishyödyllinen yhdistys, joka ylläpitää Kurikassa Jyllinkosken kanjonissa kahta museota: Jyllinkosken Sähkölaitosmuseota ja Informaatiotekniikan Museota. Museot ovat avoinna yleisölle kesäkuukausina. Muina aikoina museot avataan vain tilauksesta vierailijaryhmille.
Jyllinkosken sähkölaitosmuseo on ensimmäinen laatuaan Suomessa. Museo perustettiin 1987 entisen Jyllinkosken voimalaitoksen tiloihin. Se otettiin tuottamaan sähköä jo 1913 Kurikkaan, Ilmajoelle, Kauhajoelle, Jalasjärvelle ja Seinäjoelle. Voimalaitos toimi vuoteen 1970 saakka Pitkämön altaan valmistumiseen saakka. Voimalaitos on entisöity alkuperäiseen muotoon generaattoreineen, säätölaitteineen ja mittareineen.
Informaatiotekniikan osassa on esillä informaatiotekniikkaan historiaa. Esillä on mm. radiotekniikkaa aina vuosisadan alusta saakka, videolaitteita, kameroita, armeijan käyttämää kalustoa sekä muuta informaatiotekniikan esineistöä.
Museon tilat sisältävät myös 60-paikkaisen kokoustilan. Tiloja ja ympäröivää puistoa luontopolkuineen käytetään erilaisten yritysten ja yhteisöjen TYKY- ja virkistystomintoihin.
Museoyhdistys on kunnostanut rakennukset vapaaehtoisvoimin. Rahoitus on tullut EU:lta, Kurikan kaupungilta, Museovirastolta ja yksityisiltä lahjoittajilta. Maisemoitu ja ehostettu voimalaitosalue sai vuonna 2017 Artturi Leinosen palkintolautakunnan myöntämän Ilkan kulttuurikilven.
Jyllinkoskella on edelleenkin merkittävä vaikutus Kurikan kaupungille: Jyllinkosken Sähkö Oy:n osakkeiden myynnistä saatujen Fortumin ja Nesteen osakkeiden osinkotuotot ovat iso osa kaupungin tuloja.
Aiheesta muualla

Jyllinkoski.org
In Paradisum

| In Paradisum Symfonia |
| --- | --- | --- |

Studioalbumin tiedot
 Äänitetty : Jägarestudio, Transformers Studio & Studio Mega, Ruotsi; Studio Redhouse, Suomi
 Julkaistu: 23. maaliskuuta 2011
 Tuottaja(t): Timo Tolkki
 Tyylilaji: power metal
 Kesto: 55.24
 Levy-yhtiö: Edel Records
Listasijoitukset
  Suomen virallinen lista: 9.
In Paradisum on power metal -superyhtye Symfonian ensimmäinen ja ainoaksi jäänyt albumi. Se julkaistiin vuonna 2011. Se debytoi Suomen virallisen listan sijalla 9.
Kappaleet

Fields of Avalon – 5.09
Come by the Hills – 5.01
Santiago – 5.54
Alayna – 6.17
Forevermore – 5.31
Pilgrim Road – 3.37
In Paradisum – 9.36
Rhapsody in Black – 4.37
I Walk in Neon – 5.45
Don't Let Me Go – 3.57
I'll Find My Way Home – 4.43 (Japanin bonuskappale)
Kokoonpano

| 0 | 1 | 2 |
| --- | --- | --- |
|  Yhtye Timo Tolkki – kitara, tuottaja, äänittäjä, miksaaja  Andre Matos – laulu  Jari Kainulainen – basso  Uli Kusch – rummut  Mikko Härkin – kosketinsoittimet  |  Vierailevat muusikot Elise Hujanen – taustalaulu  Antti Lappalainen – taustalaulu  Juha Pälve – taustalaulu  Mariano Dapor – sello (kappale 10)  Elvira Rubtsova – kuorolaulu (kappale 7)  Magdalena Lee	 Vocals – kuorolaulu (kappale 7)  Ksenia Novikova – kuorolaulu (kappale 7)  |  Tuotanto Johan Örnborg – äänittäjä (rummut)  Giovanni Nebbia – avustava miksaaja  Maor Appelbaum – masteroija  Erkki Eerola – valokuvat  Matthew Attard – grafiikka  Sander Nebeling – layout  Johanna Marjomaa – meikit  Jonna Luostari – stailaus  |
Arvostelut

Imperiumi.net: positiivinen
Soundi:
Aiheesta muualla

In Paradisum Discogsissa. (englanniksi)
Albumi In Paradisum Encyclopaedia Metallum -sivustolla (englanniksi)
John Smith (tutkimusmatkailija)

John Smith
John Smith (1580–1631) oli englantilainen amiraali, tutkimusmatkailija ja kirjailija. Hänet aateloitiin ja lyötiin ritariksi. Smith teki mahdolliseksi Uuden-Englannin asuttamisen. Hän oli vuosina 1608–1609 Virginian siirtokunnan johtaja.
Smith oli ensimmäinen englantilainen tutkimusmatkailija, joka kartoitti Uutta-Englantia. Hän innosti siirtolaisuuteen niitäkin, jotka olivat vailla omaisuutta:
»Täällä jokainen mies kykenee olemaan Herra ja omistaja oman vaivannäkönsä ja maansa. Mikäli hänellä ei ole muuta omaisuutta kuin kätensä hän voi nopeasti rikastua teollisuustoiminnan ansiosta.»
Mutta myös:
»Joka ei suostu tekemään työtä hänen ei pidä myöskään syödä.»
Huolimatta päättäväisyydestään ja voimakkaasta luonteestaan Smith koki vastoinkäymisiä vihamielisten intiaanien ja yhteistyökyvyttömien uudisasukkaiden puolelta. Hän määräsi lopettamaan kullan etsimisen ja keskittymään elinolojen parantamiseen. Ja pian alettiin levittää huhua, että hän aikoo avioitua intiaaniprinsessa Pocahontasin kanssa ja nimittää itsensä Virginian keisariksi. Tämän vuoksi hänet kutsuttiin takaisin Lontooseen.
Smith lähti merille 16-vuotiaana ja palveli kauppa- ja sota-aluksilla edeten kapteeniksi. Hänet aateloitiin ansioistaan taisteluissa turkkilaisia vastaan. Vuonna 1602 hän haavoittui ja hänet myytiin orjaksi, mutta hän pääsi pakenemaan. Tässä vaiheessa hänen elämänsä oli vauhdikasta. Englantiin hän pääsi palaamaan vuonna 1604. Huhtikuussa 1608 hän oli jo Jamestownin siirtokunnassa Amerikassa ja suoritti Chesapeakenlahden kartoitusta. Hänen työstään oli hyötyä muille tutkimusmatkailijoille yli vuosisadan ajaksi.
Jamestowniin muutti siirtolaisia tasaisena virtana ja siirtokunta koki suuria vaikeuksia. Etenkin siirtokunnan ruokahuolto alkoi tuottaa vaikeuksia. Paljon muuta ei ollut tehtävissä kuin luottaa Smithin opetuksiin, joita eräät kutsuivat jopa laeiksi. ”Joka ei suostu tekemään työtä hänen ei pidä myöskään syödä.” Osa siirtolaisista jäi tosin odottamaan ohjeita emämaasta Englannista.
Vuonna 1614 Smith purjehti Mainen ja Massachusettsin lahdella nimittäen alueen Uudeksi-Englanniksi. Hän palasi pysyvästi takaisin Englantiin ja kirjoitti kirjan A Description of New England. Hän kuoli Lontoossa vuonna 1631 51-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
M. Vuorikoski: Yhdysvallat. Pohjois-Amerikan historia. (Arkistoitu – Internet Archive)
Käännös suomeksi
Jay Rock

| Jay Rock |
| --- | --- |
 Jay Rock esiintymässä Chicagossa.
Henkilötiedot
Syntynyt: 1. maaliskuuta 1986 (ikä 38) Watts, Los Angeles, Kalifornia, Yhdysvallat
Ammatti:  rap-artisti, musiikkituottaja, näyttelijä
Muusikko
Taiteilijanimi:  Jay Rock 
Laulukielet:  englanti
Aktiivisena:  2006–
Tyylilajit:  rap
Yhtyeet:  Black Hippy
Levy-yhtiöt:  Top Dawg Entertainment Strange Music Interscope Records
  [ Muokkaa Wikidatassa ] [ ohje ]  
Jay Rock (oikealta nimeltään Johnny Reed McKinzie, Jr., s. 1. maaliskuuta 1986 Watts, Los Angeles, Kalifornia) on yhdysvaltalainen rap-muusikko.
Diskografia > Albumit

Follow Me Home (2011)
Two Black Hippy (2013)
90059 (2015)
Redemption (2018)
Diskografia > Singlet

"All My Life (In the Ghetto)" (mukana Lil Wayne & will.i.am) (2008)
"Hood Gone Love It" (mukana Kendrick Lamar) (2011)
Diskografia > Mixtapet

From Hood Tales to the Cover of XXL (2010)
Black Friday (2010)
Watts Finest Vol.1 (2015)
Aiheesta muualla

Virallinen sivusto (englanniksi)
Jay Rock Myspacessa (englanniksi)
John Sonck

Johan (John) Wilhelm Sonck, (5. marraskuuta 1865 Maalahti – 26. syyskuuta 1941 Helsinki) oli suomalainen lääkäri ja teosofi.
Sonckin vanhemmat olivat kappalainen, myöhemmin Finströmin kirkkoherra Knut Emil Sonck ja Anna Rebecka Nordström. Hänen veljensä oli arkkitehti Lars Sonck.
John Sonck pääsi ylioppilaaksi Svenska normallyceumista ja valmistui filosofian kandidaatiksi 1889, lääketieteen kandidaatiksi 1892 sekä lääketieteen lisensiaatiksi 1896. Sonck asui vuosisadan vaihteessa hetken aikaa Yhdysvalloissa ja suoritti siellä toisen lääkärintutkinnon. Amerikan vuosia lukuunottamatta hän toimi vuosina 1896–1917 Viitasaaren kunnanlääkärinä, jonka jälkeen vuoden Joutsassa vt. piirilääkärinä. Seuraavaksi Sonck toimi vuosina 1918–1922 Muolaan, vuosina 1922–1927 Lappeenrannan ja vuosina 1927–1930 Hollolan piirilääkärinä. Myöhemmin hän toimi myös Raivolassa sotilaslääkärinä ja Kirvun luonnonparantolan lääkärinä.
Sonck toimi Suomen Teosofisen seuran ylisihteerinä 1919–1931. Hänet vihittiin vapaan katolisen kirkon papiksi toisena suomalaisena vuonna 1927, ja hän laati kirkon suomenkielisen liturgian. Sonck oli myös ensimmäinen teosofiaan kytkeytyneeseen Le Droit Humain -vapaamuurarijärjestöön vihitty suomalainen ja toimi Suomessa järjestön johtotehtävissä ja kansainvälisenä edustajana.
Teosofisen seuran John Sonckin Koti -säätiö on Sonckin seuralle jättämän testamentin varoilla toimiva, vuonna 1945 perustettu säätiö, joka tukee vanhusten asumista ja hyvinvointia.
Teokset

Katsaus ihmiskunnan kehityshistoriaan: seitsemän esitelmää salatieteellisten ynnä muitten lähteitten mukaan. Helsinki 1938.
Katsaus ihmiskunnan kehityshistoriaan: Lemuria, Atlantis.  1. p. 1938 tekijän kustantamana, Helsinki, 2. p. Biokustannus, Espoo 1994
Uudenaikaiset aatteet ja menetelmät lasten kasvatuksessa. Helsinki 1939.
Ravintomme. Helsinki 1939.
Joogasta mesmerismiin. Kirjoituksista vuosilta 1920-1932. Biokustannus, Helsinki 2014.
Hollannin fonologia

Hollannin kielen fonologia on samantyyppinen kuin muiden germaaniseen kieliryhmään kuuluvien kielten, kuten friisin, englannin ja saksan.
Konsonantit

Taulukossa on hollannin kielen konsonanttiäänteet.
|  | Labiaalit | Alveolaarit | Postalveolaarit | Dorsaalit | Glottaalit |
| --- | --- | --- | --- | --- | --- |
| Nasaalit | m | n |  | ŋ |  |
| Klusiilit | p b | t d |  | k (g) | ʔ |
| Frikatiivit | f v | s z | (ʃ ʒ) | x ɣ | ɦ |
| Approksimantit | ʋ | l |  | j |  |
| Tremulantit |  | r | r | r |  |
Konsonantit > Obstruentit

Glottaaliklusiili /ʔ/ äännetään sanojen sisällä vokaalialkusten tavujen eteen  /aː/:n ja /ə/:n jälkeen ja usein myös sanan alussa.
/r/:ää lukuun ottamatta kaikki alveolaarit ovat laminaalisia, ja voivat Belgiassa olla myös dentialveolaarisia.
/b/ ja /d/ ovat täysin soinnillisia.
/g/ ei ole natiivi foneemi ja esiintyykin ainoastaan lainasanoissa ja /k/:n assimiloituneena allofonina, esimerkiksi zakdoek [ˈzɑɡduk].
Pohjoisessa /ɣ/ ja /x/ yhdistyvät äänteeksi, jota on kuvailtu
Soinnittomaksi postvelaariseksi tremulanttifrikatiiviksi [ʀ̝̊˖], joka etistyy ennen /j/:tä [ç]:ksi;
Soinnittomaksi postvelaariseksi [x̠] tai uvulaariseksi [χ] frikatiiviksi.
Etelässä /ɣ/ ja /x/ ovat yleisesti velaarisia [x ɣ] tai postpalataalisia [x̟ ɣ˖]. Jotkin puhujat saattavat käyttää molempia ääntämistapoja riippuen edeltävän tai seuraavan takaisuudesta. Velaarista, postvelaarista ja uvulaarista ääntämystä kutsutaan nimellä harde g 'kova g', kun taas postpalataalinen ääntämys tunnetaan nimellä zachte g 'pehmeä g'. On myös ääntämys nimeltä zwakke harde g 'heikko vahva g', jossa /ɣ/ ja /x/ ääntyvät glottaalifrikatiiveina [ɦ h]. Tätä ääntämystä käytetään Zeelandissa ja Länsi-Flanderissa.
Alankomaissa /v/ voi langeta /f/:n kanssa yhteen.
Joissakin murteissa, kuten Amsterdamissa, myös /z/ voi langeta yhteen /s/:n kanssa.
/v/:n ja /z/:n soinnittomina lausuvat saattavat hyperkorrektoida /f/:n ja /s/:n soinnittomaksi, esimerkiksi concert [kɔnˈzɛrt] yleisen ääntämyksen [kɔnˈsɛrt] sijaan.
Jotkut puhujat ääntävät /ɦ/:n soinnittomana [h]:na. Joissain murteissa, etenkin lounaassa, h-äänne jää kokonaan pois.
/sj/ ja /zj/ assimiloituvat usein palataalisiksi [sʲ zʲ], alveolopalataalisiksi [ɕ ʑ] tai postalveolaarisiksi [ʃ ʒ].
/k/ ääntyy ennen /j/:tä [c̠͡ç̠].
Vokaalien välissä ja /n/:n jälkeen /tj/ ja /dj/ assimiloituvat [c]:ksi muualla kuin painollisen tavun alussa.
Postalveolaariset sibilantit /ʃ ʒ/ eivät ole natiiveja foneemeja ja esiintyvät lähinnä lainasanoissa. Ne voidaan lausua kuten assimiloidut /sj zj/.
Konsonantit > Sonorantit

Nasaalit /m n/ assimiloituvat seuraavan äänteen mukaan:
Molemmat ääntyvät [m] ennen bilabiaaleja /p b/ ja [ɱ] ennen labiodentaaleja /f v/.
/n/ lankeaa /ŋ]/:n kanssa yhteen ennen velaareja /k ɡ x ɣ/; /ŋ/:n ääntämys taas riippuu seuraavan velaarifrikatiivin ääntämyksestä, esimerkiksi uvulaarinen [ɴ] niillä puhujilla, joille /x ɣ/ ovat uvulaarisia.
/n/ ääntyy [ɲ] ennen /j/:tä.
Foneemin /l/ ääntämys vaihtelee alueellisesti:
Pohjoisessa /l/ on ”kirkas” ennen vokaaleja ja ”tumma” ennen konsonantteja ja taukoja. Vokaalien välinen /l/ on yleensä kirkas paitsi vokaalien /ɔ ɑ/ jälkeen. Jotkut puhujat käyttävät kuitenkin tummaa l:ää aina vokaalien välissä.
Joissain murteissa, kuten Amsterdamissa ja Rotterdamissa, /l/ on aina tumma. Toisaalta taas joissakin itäisissä ja belgialaisissa murteissa se on aina kirkas.
Tumman /l/:n ääntämys vaihtelee: pohjoisessa se on faryngalisoitu [lˤ], mutta sanan lopussa monet puhujat ääntävät vahvasti faryngalisoidun vokoidin [ɤˤ] ilman lateraalikontaktia. Belgiassa se on velarisoitu [lˠ] tai postpalataalinen [lʲ̠].
Foneemin /r/ ääntämys vaihtelee suuresti murteittain ja jopa murteiden sisällä.
Historiallisesti alkuperäinen ääntämys on alveolaarinen tremulantti [r] tai yleisenä allofonina napausäänne [ɾ].
Keskisissä ja eteläisissä murteissa yleinen ääntämys on uvulaarinen tremulantti [ʀ]. Kaakossa se voi tavun lopussa ääntyä [ɐ] saksan tapaan.
Etelä-Hollannin rannikkomurteissa ääntämys on [ʁ].
Jotkin puhujat Alankomaissa, muttei Belgiassa, ääntävät foneemin tavun lopussa retrofleksinä [ɻ].
Myös foneemin /ʋ/ ä ääntämys vaihtelee alueittain:
Yleisin ääntämys on [ʋ], joka esiintyy Keski- ja Pohjois-Alankomaissa.
Etelä-Alankomaissa ja Belgiassa ääntämys on bilabiaalinen approksimantti [β̞].
Surinamessa ja maahanmuuttajien puheessa yleinen ääntämys on [w].
Likvidan /l r/ ja sananloppuisen konsonantin /m n p k f x/ välissä saatetaan ääntää švaa [ə].
Vokaalit

Hollannilla on laaja vokaalivarasto 13 tavallisella vokaalillaan ja ainakin kolmella diftongillaan.
Vokaalit > Monoftongit

Hollannin vokaalit voidaan luokitella hölliin ja tiukkoihin, pidäkkeisiin ja vapaisiin tai lyhyisiin ja pitkiin.
Fonologisesti vokaalit /ɪ ʏ ʊ/ voivat olla suppeita tai puolisuppeita..
Foneemia /ʏ/ on merkitty symboleilla ⟨ʏ⟩, ⟨ʉ⟩, ⟨ɵ⟩ ja ⟨œ⟩.
/ʊ/:n foneeminen asema on epäselvä. Foneettisesti [ʊ̞ ~ ɔ̽]:n kaltainen vokaali esiintyy ennen nasaaleja /ɔ/:n allofonina (esim. jong [jʊŋ]) ja myös joissain muissakin sanoissa, kuten op [ʊp], joka muodostaa miltei miniparin sanan mop [mɔp] kanssa. Tämä kaikki kuitenkin riippuu puhujasta ja maantieteellisestä vaihtelusta.
Monille puhujille /ə/ ja /ʏ/ ovat sama foneemi, jonka painoton allofoni [ə] on.
Tiukat vokaalit /eː øː oː aː/ ovat pitkiä [eː øː oː aː] painollisissa tavuissa ja muulloin lyhyitä [e ø o a].
Standardihollannissa /aː/ on keskinen [äː] tai etinen [aː].
Vierasperäiset vokaalit /iː yː uː ɛː œː ɔː ɑː/ esiintyvät ainoastaan painollisissa tavuissa, ja ne korvataan painottomissa tavuissa lähimmällä natiivilla vastineella.
Vokaalit > Diftongit

Hollannissa on useita diftongeja, mutta kiistatta foneemiset niistä ovat /ɛi œy ɔu/.
| Päätepiste> etu.lavea | Päätepiste> etu.pyöreä | Päätepiste> taka.taka |
| --- | --- | --- |
| ɛi | œy | ɔu |
Diftongien alkupisteet ovat Belgiassa suppeampia [ɛɪ œ̈ʏ ɔ̈ʊ] kuin pohjoisen [ɛ̞ɪ œ̞̈ʏ ʌ̞̈ʊ]. Lisäksi /ɔu/ ääntyy Belgiassa yleensä pyöreänä toisin kuin pohjoisessa. Diftongien /œy ɔu/ alkupisteitä on Belgiassa kuvailtu myös melko väljiksi [œ̞̈ʏ ɔ̞̈ʊ].
Konservatiivisessa pohjoismurteessa diftongien alkupisteet ovat puoliväljiä ja ainoastaan kaksi jälkimmäistä pyöreitä, [ɛɪ œʏ ɔʊ].
Polderinhollannissa diftongien alkupisteet ovat väljempiä: [aɪ, aʏ, aʊ]. Tämän myötä myös foneemit /eː, øː, oː/ ääntyvät [ɛɪ, œʏ, ɔʊ].
Pohjoishollannin /œy/:n alkupisteen pyöreyttä on kuvailtu heikoksi [œ̜ʏ]:ksi tai olemattomaksi [ɐ̜ʏ]:ksi. Laveaa varianttia esiintyy myös Leidenissa, Rotterdamissa ja paikoitellen Belgiassa.
Foneettisesti diftongien päätepisteet ovat kardinaalivokaaleja [i y u] väljempiä ja keskisempiä, eli [ɪ, ʏ, ʊ] tai jopa [e ø o]. Belgiassa päätepisteet ovat lyhyempiä kuin pohjoisessa.
Mainittujen kolmen diftongin lisäksi kaikissa murteissa esiintyvät foneettiset diftongit [iu yu ui eːu ɔi oːi ɑi aːi], jotka ovat foneemisesti konsonantti-vokaaliyhdistelmiä /iʋ yʋ uj eːʋ ɔj oːj ɑj aːj/ tai monosyllabisia vokaalisekvenssejä /iu yu ui eːu oːi aːi/.
Pohjoisessa diftongien [iu yu eːu] jälkimmäinen elementti voi olla labiodentaalinen, [iʋ, yʋ, eːʋ], erityisesti vokaalien välissä.
Pohjoisessa diftongien [eːu, oːi] puolisuppeat elementit voivat diftongisoitua [eɪu, oʊi] ([eːu]:ssa voi esiintyä labiodentaali, [eɪʋ]). Rotterdamissa [oːi] voi ääntyä [əʊi].
Pohjoishollannin monoftongit.
Belgianhollannin monoftongit.
Pohjoishollannin diftongit.
Belgianhollannin diftongit.
Juri Omeltšenko

| Mitalit | Mitalit | Mitalit |  |
| --- | --- | --- | --- |
|  Juri Omeltšenko |  Juri Omeltšenko |  Juri Omeltšenko |  |
Maa:   Ukraina
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Detmold 1995 | pikamatka |  |
|  Hopeaa | Rapperswil/Jona 2003 | pitkä matka |  |
|  Hopeaa | Västerås 2004 | sprintti |  |
| EM-kilpailut  | EM-kilpailut  | EM-kilpailut  |  |
|  Hopeaa | Truskavets 2000 | pikamatka |  |
|  Hopeaa | Sümeg 2002 | keskimatka |  |
|  Pronssia | Sümeg 2002 | sprintti |  |
Juri Omeltšenko (ukr. Юрій Омельченко, s. 6. syyskuuta 1971) on ukrainalainen suunnistaja ja maailmanmestari. Hän edustaa ruotsalaista OK Orionia.
Omeltšenko voitti MM-kultaa Saksan Detmoldissa 1995. Hän on voittanut kaksi MM-hopeaa: 2003 pitkällä matkalla ja 2004 sprintissä. EM-kilpailuista Omeltšenko on voittanut kahdesti hopeaa ja kerran pronssia.
Suunnistuksen maailmancupin kokonaiskilpailussa Omeltšenko sijoittui kuudenneksi vuonna 2002. Maailmancupin osakilpailun hän on voittanut Gävlessä, Ruotsissa 1998 ja Lausannessa, Sveitsissä 2002.
In My Mind

| In My Mind Pharrell |
| --- | --- | --- |

Studioalbumin tiedot
 Julkaistu: 25. heinäkuuta 2006
 Formaatti: CD
 Tuottaja(t): Pharrell Williams
 Tyylilaji: R&B, alternative hip hop
 Kesto: 64.20
 Levy-yhtiö: Star Trak Entetainment, Interscope Records
Pharrellin muut julkaisut
|   | In My Mind 2006 | G I R L 2014 |
In My Mind on rap-artisti/tuottaja Pharrellin ensimmäinen sooloalbumi. Albumi julkaistiin 25. heinäkuuta 2006.
Myynti

Albumia myytiin ensimmäisellä viikolla 142 000 kappaletta ja kolmannella viikolla 51 000 kappaletta. Kaiken kaikkiaan albumia on myyty 889 000 kappaletta.
Kappaleet

Can I Have It Like That – 3.55 (feat. Gwen Stefani)
How Does It Feel? – 3.35
Raspy Shit – 3.34
Best Friend – 4.40
You Can Do It Too – 5.22 (feat. Jamie Cullum)
Keep It Playa – 4.18 (feat. Slim Thug)
That Girl – 4.01 (feat. Snoop Dogg & Charlie Wilson)
Angel – 2.44
Young Girl/I Really Like You – 8.13 (feat. Jay-Z)
Take It Off (Dim the Lights) – 4.07
Stay with Me – 4.06 (feat. Pusha T)
Baby – 4.06 (feat. Nelly)
Our Father – 3.27
Number One – 3.56 (feat. Kanye West)
Skateboard P Presents: Show You How to Hustle – 4.13 (feat. Lauren London)
Swagger International – 4.14 (Japanin bonuskappale)
Singlet

"Can I Have It Like That" (31. lokakuuta 2005)
"Angel" (21. tammikuuta 2006)
"Number One" (21. elokuuta 2006)
"That Girl" (30. lokakuuta 2006)
Listasijoitukset

| Maa | saija |
| --- | --- |
Yhdysvallat: 3 (370 000)
Japani: 8 (21 894)
Iso-Britannia: 7
Suomi: 27
Ranska: 29
Intersport

| Intersport / Budget Sport |
| --- | --- |

Tunnuslause:  Sport to the people / Liikuttavan halpa urheilukauppa!
Perustettu:  1968
Kotipaikka:  Bern, Sveitsi
Tuotteet:  urheiluvälineet ja -vaatteet
Liikevaihto:  10,1 miljardia € (2010)
Henkilöstö:  57 237
Kotisivu:  intersport.com intersport.fi budgetsport.fi
Infobox OKVirheellinen NIMI-arvo: 
Sittemmin suljettu Intersport-myymälä Espoon Tapiolassa vuonna 2008.
Sittemmin suljetun Budget Sportin sisätilaa Tampereen Lielahdessa vuonna 2018. Se toimi viimeiset vuodet outlet-myymälänä.
Intersport eli IIC – Intersport International Corporation on kansainvälinen urheilutarvikekaupan kauppaketju, joka on perustettu 1968. Sen pääkonttori sijaitsee Bernissä, Sveitsissä. Intersport-kauppoja on yli viisi tuhatta 42 eri maassa. Suomessa on 62 Intersport-kauppaa. Ne kuuluvat K-ryhmään, mutta niissä toimivat itsenäiset kauppiaat. Intersport Finland toimii Suomessa myös Budget Sport -konseptilla. Pienemmillä paikkakunnilla toimii Kesport-urheilukaupat.
Intersportin tuotemerkkejä Suomessa

McKinley
8848
Brooks
Canadien
Crazy Creek
Jamis
Etirel
Nopsa
FireFly
Pro Touch
Aiheesta muualla

Wikimedia Commonsissa on kuvia tai muita tiedostoja aiheesta .
Tietoja Intersportista
Intersportin englanninkieliset kotisivut (englanniksi)
Julius Alanen

Julius Alanen (1933)
Julius Johannes Alanen (7. huhtikuuta 1882 Tampere – 20. huhtikuuta 1952 Helsinki) oli suomalainen vuorineuvos ja Osuustukkukaupan (OTK) toimitusjohtaja vuosina 1918–1952.
Julius Alanen oli ensimmäinen suomalainen työväenliikkeen piiristä noussut vuorineuvos. Hän aloitti keskikoulun jälkeen Toiminimi G. O. Sumeliuksen konttoristina vuonna 1898 ja nousi työurallaan aina OTK:n toimitusjohtajaksi asti. Hän toimi tehtävässä vuodesta 1918 lähtien aina kuolemaansa saakka.
Vuorineuvoksen arvon Alanen sai vuonna 1942.
Alasen veljiä olivat taidemaalari Joseph Alanen ja lääninrovasti Eelis Alanen. Heidän vanhempansa olivat Johan Kustaa Alanen ja Emma Brandthin.
Jimmy Buffett

Jimmy Buffett
James William "Jimmy" Buffett (25. joulukuuta 1946 – 1. syyskuuta 2023) oli yhdysvaltalainen laulaja-lauluntekijä, muusikko, kirjailija ja liikemies. Hänet tunnetaan parhaiten musiikistaan, josta usein heijastuu "saarieskapismi"-elämäntyyli. [lähde? ]
Diskografia

Down to Earth (1970)
A White Sport Coat and a Pink Crustacean (1973)
Living and Dying in 3/4 Time (ABC Records, 1975)
A1A (1974)
Havana Daydreamin' (1976)
High Cumberland Jubilee (1976)
Changes in Latitudes, Changes in Attitudes (1977)
Son of a Son of a Sailor (1978)
Volcano (1979)
Coconut Telegraph (1981)
Somewhere over China (1982)
One Particular Harbour (1983)
Riddles in the Sand (1984)
Last Mango in Paris (1985)
Floridays (1986)
Hot Water (1988)
Off to See the Lizard (1989)
Fruitcakes (1994)
Barometer Soup (1995)
Banana Wind (1996)
Christmas Island (1996)
Don't Stop the Carnival (1998)
Beach House on the Moon (1999)
Far Side of the World (2002)
License to Chill (2004)
Take the Weather with You (2006)
Buffet Hotel (2009)
Songs from St. Somewhere (2013)
'Tis the SeaSon (2016)
Oceans of Time (2020)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
John Levén

Jon Lèven Lakselvissa vuonna 2008.
John Gunnar Levén (s. 25. lokakuuta 1963 Tukholma, Ruotsi) on basisti ruotsalaisessa hard rock -yhtye Europessa. Levén ja laulaja Joey Tempest ovat yhtyeen ainoat jäsenet, jotka ovat esiintyneet kaikilla sen studioalbumeilla.
Nuoruus ja Europen alkuajat

Kun Levén oli seitsemänvuotias, hän muutti perheensä kanssa Upplands Väsbyn esikaupunkiin, joissa useat Europen jäsenet kasvoivat. Hän liittyi yhtyeeseen vuonna 1981, jolloin hän korvasi Peter Olssonin. Vuonna 1985 Levén ehdotti, että Joey Tempestin pitäisi kirjoittaa laulu, joka perustuisi vanhaan syntikkariffiin, jonka laulaja oli kirjoittanut noin 1981–1982. Tuloksena oli kappale ”The Final Countdown”.[lähde? ]
Kun Europe jäi tauolle vuonna 1992, Levén äänitti ja oli kiertueilla yhtyeiden kuten Brazen Abbot, Clockwise, Last Autumn's Dream, Southpaw, Europe-kollegansa John Norum ja entisen Black Sabbath/Deep Purple -vokalistin Glenn Hughesin kanssa.
Europe yhdistyi uudelleen vuonna 2003 ja Levén kirjoitti yhdessä Tempestin kanssa singlen ”Always Pretenders” vuoden 2006 Secret Society -albumille.
Levénillä on kolme poikaa, Daniel, Alex ja Adrian.
Julita Macur

| Mitalit> Maa:   Puola.Naisten ammunta.MM-kilpailut  | Mitalit> Maa:   Puola.Naisten ammunta.MM-kilpailut  | Mitalit> Maa:   Puola.Naisten ammunta.MM-kilpailut  | Maa:   Puola> Naisten ammunta. |
| --- | --- | --- | --- |
|  Hopeaa | Innsbruck 1983 | 10 m ilmapistooli |  |
|  Hopeaa | Budapest 1987 | 10 m ilmapistooli, joukkue |  |
|  Hopeaa | Milano 1994 | 25 m urheilupistooli |  |
Julita Macur (s. 1. maaliskuuta 1959) on puolalainen pistooliampuja.
Hän on saavuttanut MM-kilpailuista kolme hopeamitalia, Innsbruckissa 1983 10 m ilmapistoolissa, Budapestissa 1987 joukkuhopeaa 10 m ilmapistoolissa ja Milanossa 1994 25 m urheilupistoolissa.